Στα προηγούμενα επεισόδια.
Τώρα, είσαι έτοιμη να κάνεις αυτό που σου αναλογεί;
Είμαι έτοιμη.
Αύριο αναχωρώ.
Παρεκτρέπεσαι!
Εκτός αν είμαστε έγκλειστες εδώ.
Κανείς δεν είναι έγκλειστος εδώ.
Αληθεύει ότι όλοι κρατούμαστε παρά τη θέλησή μας.
Δεν μπορώ να ζήσω με την προσβολή.
Οι άδειές σου.
Ιδού ο μέγας πολέμαρχος που παρέσυρε τους υποτελείς του
ως τον βουβό πνιγμό.
Μήνυμα από τον άρχοντα Ισίντο.
Την προσφορά σας για υπηρεσία αντί για θάνατο…
Τη δέχεται.
Εισέβαλαν στο κάστρο.
Να πάμε στην πύλη!
Δεν θα ρισκάρω να συλληφθώ.
Είναι ο Ισίντο… Δεν θα μας αφήσει να φύγουμε ζωντανές.
Μαρίκο-σαμα!
Νάιτζελ!
Θα μας ακούσει.
Μιλώ σιγά.
Ποιος θα το καταλάβει;
Κοίταξέ το. Φαίνεται κοφτερό.
Μίλα σιγά. Θα σε ακούσει.
Θα το κοιτάξω μόνο.
Η μητέρα θα θυμώσει αν μας βρει εδώ.
Πρόσεχε.
Γιατί είναι σπασμένο;
Γιατί ο παππούς πολέμησε μ' αυτό ολόκληρο στρατό από Ιάπωνες δολοφόνους.
Σου το έδωσε αλήθεια ένας άγριος;
Άντζιν!
Σήκω πάνω!
Άντζιν!
Σήκω!
Μαρίκο-σαμα.
Ουράνιε Πατέρα,
σου παραδίδουμε την πιστή δούλη σου, τη Μαρίκο-σαμα.
Μαρίκο-σαμα.
Αρχόντισσα!
Συγχώρεσέ με.
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΟΥ ΤΖΕΪΜΣ ΚΛΑΒΕΛ
SHOGUN
ΚΕΦΑΛΑΙΟ ΔΕΚΑ: ΟΝΕΙΡΟ ΕΝΟΣ ΟΝΕΙΡΟΥ
Όλα όσα συνέβησαν ήταν τραγικά και φευκτά.
Η Οσάκα δεν είναι το ασφαλές κάστρο που πιστεύαμε.
Αυτό είναι προφανές.
Έπρεπε να επιτραπεί στην αρχόντισσα Μαρίκο
να φύγει χωρίς επεισόδια.
Τι σημασία έχει τώρα;
Επιστολή διαμαρτυρίας από τον αδερφό μου.
Είναι εμβρόντητος από τον βίαιο θάνατο της υποτελούς του.
Διέφυγε κρυφά από το Έντο και προετοιμάζεται για πόλεμο.
Είναι ανάξιο λόγου.
Το αν θα παραδοθεί εδώ ή στη μάχη εξαρτάται από τον ίδιο.
Το σημαντικό είναι ότι εμείς είμαστε ενωμένοι.
Η σκέψη ότι αυτή η επαίσχυντη επίθεση
ίσως διατάχθηκε από ένα από τα μέλη του Συμβουλίου…
Τέτοια απεχθέστατη επίθεση.
Μόνο ο Τορανάγκα είναι αρκετά ύπουλος για κάτι τέτοιο.
Προσπαθεί να σπείρει τη διχόνοια ανάμεσά μας.
Έχουμε καθήκον να εξαλείψουμε την απειλή του.
Εγώ λέω…
να εκστρατεύσουμε.
Πρώτα να ενταφιαστεί χριστιανικά η αρχόντισσα Μαρίκο.
Με θλίβει ο θάνατος της Μαρίκο,
ας μην ξεχνάμε, όμως, ότι ήταν Ακέτσι.
Της γενιάς που δολοφόνησε τον πατέρα της Ότσιμπα.
Η αρχόντισσα Μαρίκο…
θα τιμηθεί
μεγαλοπρεπώς.
Καλώς.
Σε αυτήν την περίπτωση, θα κηρύξουμε πόλεμο μετά.
Και με την υποστήριξη του διαδόχου.
Φυσικά.
Τα λάβαρά του καθιστούν την πλευρά μας νόμιμη
και του Τορανάγκα έκνομη.
Και τι θα κάνουμε για τον αιρετικό;
Εφόσον ψηφίσουμε υπέρ του πολέμου,
παύει να με ενδιαφέρει τι θα του συμβεί.
Ο πόλεμος είναι αναπόφευκτος.
Αναπόφευκτος.
Το ζήτημα…
ίσως απαιτεί περισσότερη διαβούλευση.
Αφήστε τις δεισιδαιμονίες.
Δεν είμαστε δουλοπάροικοι, να σκάβουμε στο χώμα για νόημα.
Είμαστε οι προστάτες του βασιλείου.
Η ψηφοφορία ολοκληρώθηκε.
Καλά φαίνεσαι, Γιαμπούσιγκε.
Η ακοή σου βελτιώνεται;
Αυτιά.
Ευχαριστώ.
Νόμιζα ότι η αρχόντισσα Μαρίκο θα συλλαμβανόταν μόνο.
Αντιστάθηκε, και πέθανε.
Δεν μπορούσαμε να κάνουμε τίποτε.
Ο μόχθος σου δεν θα ξεχαστεί.
Όταν πεθάνει ο Τορανάγκα,
η θέση σου στο Συμβούλιο είναι εξασφαλισμένη.
Κάτι αλλόκοτο…
Όταν ο Τάικο ετοιμαζόταν να εκστρατεύσει με τον Τορανάγκα
είχε όλες τις ψήφους υπέρ του…
μέχρι που έγινε εκείνος ο σεισμός.
Ήταν ισχυρός, κάτω από τη λίμνη Μπίβα.
Οι σύμμαχοί του το είδαν ως κακό οιωνό.
Ο Τάικο αναγκάστηκε να κάνει ειρήνη.
Πάει καιρός από τότε.
Πού πήγε;
Κατηγόρησε το γατόψαρο.
Τη χοντρή, γλοιώδη ουρά του που ταρακούνησε τη γη.
Δεν ζουν γατόψαρα σ' αυτήν τη λιμνούλα.
Το γνωρίζω, φυσικά.
Γύρνα πίσω στο Ίζου.
Συγκέντρωσε τις δυνάμεις σου και περίμενε διαταγές.
Σε δίνω πίσω στον ουρανό.
Κάνε πολλές κόρες.
Σου το έδωσε αλήθεια ένας άγριος;
Ζούμε και πεθαίνουμε.
Κοιμήθηκες πολύ.
Η αρχόντισσα Μαρίκο ενταφιάστηκε τις προάλλες.
Σήκω. Ώρα να φύγεις.
Οι άντρες του Κιγιάμα θα σε συνοδέψουν ως το λιμάνι.
Ας ξεμπερδεύουμε.
Έχεις άδεια να επιστρέψεις στη γαλέρα του Τορανάγκα-σαμα.
Ορίστε το έγγραφο.
Γιατί το παραλαμβάνω από τον άρχοντα Κιγιάμα;
Πού είναι ο Γιαμπούσιγκε;
Στον κόλπο, προετοιμάζει τη γαλέρα. Ήρθα για να σε πάω σε αυτόν.
Όλες οι οικογένειες απελευθερώθηκαν από την Οσάκα.
Δοξασμένος ο Θεός. Τουλάχιστον τελείωσε αυτή η κρίση.
Ο Τορανάγκα δεν θα παραδοθεί.
Όχι ακόμα.
Ο Ισίντο-σαμα κινητοποίησε το Συμβούλιο για πόλεμο.
Η Ότσιμπα δεσμεύτηκε για τη στήριξη του γιου της.
Ο Τορανάγκα θα είναι νεκρός σε βδομάδες.
Τότε δεν ξέρεις τον Γιοσί Τορανάγκα.
Οι όμηροι είναι ελεύθεροι.
Πήρε ακριβώς αυτό που ήθελε.
Χωρίς να λερώσει τα χέρια του, χωρίς πόλεμο.
Μόνο με μία γυναίκα.
Αποκλείεται να με άκουσε πριν…
πριν πεθάνει.
Μίλησα ενώπιον του Θεού.
Όχι στον δικό σου ούτε στον δικό μου Θεό.
Απλά στον Θεό.
Θεωρείς ότι ήταν αποδεκτό;
Μείνε ήσυχος. Ήταν ήδη αγιασμένη.
Πριν πεθάνει ήρθε και έλαβε άφεση αμαρτιών.
Πιστεύω ότι θα την ευχαριστούσε που μιλάμε κόσμια.
Ναι, ίσως έχεις δίκιο.
Ίσως κάποτε βάλουμε στην άκρη τις διαφορές μας.
Ναι.
Όλες αυτές τις ανοησίες.
Καθολικοί και προτεστάντες, καλβινιστές και άλλοι κοπριστές.
Κρίμα μόνο που αυτή η μέρα δεν θα έρθει ποτέ.
Θα έρθει, πάτερ;
Εδώ μου έχει στηθεί η ενέδρα;
Όπως όταν ξαναδοκίμασα να φύγω.
Πλέον δεν προστατεύομαι.
Έτσι θα βρω το τέλος μου τελικά;
Δεν θα το αρνηθώ.
Θα πέθαινες σε αυτό το δάσος.
Αλλά το θέμα τακτοποιήθηκε.
Θα φύγεις από την Οσάκα ζωντανός.
Θα με συγχωρήσεις που διστάζω
να αρκεστώ στον λόγο σου.
Σε αυτό θα πρέπει να με εμπιστευτείς.
Πήγαινε στο όνομα του Θεού, Άντζιν-σαμα.
Ήταν η αρχόντισσα Μαρία.
Ζήτησε από την Εκκλησία να σου χαρίσει τη ζωή.
Και αυτό έκανα.
Κράτησα τον λόγο μου προς εκείνη.
Αντίο.
Και καλή τύχη.
Τι σημαίνει "σε γυμνό κλαδί";
Το έγραψε η φίλη μου.
Αυτή που έθαψαν μόλις;
Ναι.
Γι' αυτό πρέπει να τελειώσουμε το ποίημα.
Τι στίχο θα έγραφες μετά;
Λοιπόν…
ένα κλαδί μπορεί να έχει φρούτα.
Άνθη, επίσης.
Τι θα έλεγες…
Τα άνθη είναι άνθη μόνο γιατί πέφτουν
Όμως ευτύχημα, ο άνεμος.
Δεν έπρεπε να πάμε στην Οσάκα.
Το πλοίο σου.
Ας πλεύσουμε μαζί.
Προς την πατρίδα σου.
Πώς λέγεται η χώρα σου;
- Η χώρα. - Ναι, η χώρα. Ποια είναι;
Η Αγγλία.
Πήγαινέ με εκεί.
Δεν καταλαβαίνεις;
Εμπρός, τότε.
Μάθε μου να βουτάω.
Όπως δίδαξες τον Τορανάγκα.
Δείξε μου.
Σύνελθε, άνθρωπέ μου.
Τι μου λες; Βιάσου!
Δείτε!
Όμι!
Λυπάμαι…
άρχοντα Γιαμπούσιγκε.
Έχω εντολή να ζητήσω τα σπαθιά σου.
Τα σπαθιά μου.
Οι άντρες τριγύρω είναι του Τορανάγκα, του φεουδάρχη μας.
Και οι εντολές από αυτόν προέρχονται.
Φυσικά.
Από εδώ.
Οι εχθροί ξεγλίστρησαν από τους φρουρούς μέσα στο σκοτάδι της νύχτας.
Ήξεραν ακριβώς πού να χτυπήσουν.
Χριστιανοί, θεωρούμε.
Όλα είναι τόσο φοβερά…
Εχθροί; Χριστιανοί το έκαναν αυτό;
Η Μαρίκο-σαμα.
Ελάτε από δω!
Σταμάτα, σε παρακαλώ.
Μέχρι να βρούμε ποιος βοήθησε τους χριστιανούς επιδρομείς,
δεν θα ξαποστάσει κανείς στο χωριό.
Έτσι διέταξε ο άρχοντας Τορανάγκα.
Άρχοντα.
Σε ευχαριστώ που έφερες πίσω τις συζύγους και τους υποτελείς μου.
Έμαθες την είδηση ότι η κυρά Μαρίκο είναι νεκρή.
Ναι, το ξέρω.
Εκείνη τη νύχτα
σε είδαν να αφήνεις εισβολείς να μπουν στα διαμερίσματά μου.
Μία από τις συνοδούς της Μαρίκο ήταν μαζί σου στο κελάρι.
Έστειλε γράμμα στον Όμι.
Λένε ότι, αφού πέθανε η Μαρίκο,
σε βασάνιζαν ενοχές και ζητούσες συγχώρεση.
Ένιωσα πως είχα καθήκον να ενημερώσω τον άρχοντα.
Συνέβαλες στην επίθεση;
Ναι, συνέβαλα.
Καλώς.
Αφαιρούνται όλες οι γαίες σου.
Να τελέσεις σεπούκου μέχρι το αυριανό ηλιοβασίλεμα.
Άρχοντα…
Αν θα με σκοτώσεις, δώσε μου έναν ωραίο θάνατο!
Να διαμελιστώ από κανόνι
ή να με φάνε ζωντανό ένα κοπάδι μανιασμένα ψάρια.
Σε ικετεύω! Παρακαλώ!
Αξιόλογες προτάσεις, αλλά δεν σε εμπιστεύομαι.
Παρακαλείσαι να τελέσεις σεπούκου μέχρι το ηλιοβασίλεμα αύριο.
Το Ίζου είναι φέουδο των Κασίγκι.
Ανακηρύττω τον Όμι διάδοχό μου
και ζητώ να περάσει σε αυτόν.
Δίκαιο αίτημα, αλλά πλέον το Ίζου δεν είναι δικό σου, ώστε να το παραχωρείς.
Ποιος θέλεις να σε συνδράμει;
Ας το κάνει ο Άντζιν.
Όχι.
Σε αυτήν την περίπτωση,
θα ήταν τιμή μου να με συνδράμεις εσύ, άρχοντα.
Θα το κάνω.
Ως αύριο, λοιπόν.
Είθε ο Φούντο Μιόο να ευλογήσει την αυριανή μέρα.
Φούτζι-σαμα.
Δείχνεις…
υγιής και δυνατή.
Σε ευχαριστώ.
Χωρίς μεταφράστρια.
Προστατέψατε τον καινούριο γιο μου.
Είμαι υπόχρεος σε όλες σας.
Πολλοί χάθηκαν από όταν χωριστήκαμε στην Οσάκα.
Και πρώτα ο άρχοντας Ναγκακάντο,
για τον οποίο πενθούμε ακόμα.
Ευτυχώς έχω κι άλλους γιους
χάρη σ' εσάς.
Το πρωί που αφήσαμε το κάστρο της Οσάκα
έφτασε με μυστικότητα αυτό, από την Ότσιμπα νο κάτα.
Το διάβασες;
Μα τι πράγματα είναι αυτά!
Αν μπορούσα να πω λέξεις
σαν σκόρπισμα λουλουδιών και πέσιμο φύλλων
τι φωτιά θα άναβαν τα ποιήματά μου.
Αυτές οι λέξεις είναι πολύ όμορφες για να είναι δικές σου.
Είναι της αρχόντισσας Μαρίκο.
Μόνο οι λέξεις της παραμένουν μαζί μας.
Τι φωτιά άναψε όμως!
Τι είναι αυτό;
Περιέχουν τα λείψανα του συζύγου μου, του άρχοντα Τανταγιόσι,
και το μοναχογιού μου, του Τσουρουμάρου.
Θα έπρεπε να τους θάψω στον οικογενειακό ναό,
αλλά επιθυμώ να είμαι κοντά τους.
Δεν είμαι σίγουρη τι να κάνω…
Άντζιν-σαμα.
Αύριο αναχωρώ.
Ο άρχοντας Τορανάγκα μου έδωσε άδεια να γίνω μοναχή.
Καταλαβαίνεις τι λέω;
Μοναχή;
Η Φούτζι, μοναχή;
Ναι.
Μοναχή.
Θα ήθελα
να μείνεις.
Αδύνατον.
Σε προστάζω.
Η Φούτσι-σαμα είναι…
σύντροφος.
Λυπάμαι,
μα δεν είμαι σύντροφός σου πια.
Η υπηρεσία μου προς τον Τορανάγκα ολοκληρώθηκε.
Τον υπηρέτησες καλά.
Φούτζι-σαμα…
καλύτερη μοναχή.
Θα προσπαθήσω.
Ωστόσο,
θλίβομαι γι' αυτό το χωριό.
Το Ατζίρο.
Μετά από ό,τι συνέβη στο πλοίο σου, οι χωρικοί τιμωρούνται σκληρά.
Κι εγώ λυπάμαι.
Φούτζι-σαμα.
Κάνε μήνυμα για τον Τορανάγκα.
Θέλω να τον δω αύριο.
Το σπαθί και το όπλο σου.
Θα σε πάω στον άρχοντα Τορανάγκα.
Πες του…
H καταστροφή του πλοίου του μας γεμίζει αποστροφή.
Οι άντρες μου δεν θα ξεκουραστούν αν δεν εντοπιστεί ο δολιοφθορέας.
Άρχοντα, ίσως ένας απλός ψαράς δεν θα ήξερε πώς να τα μεταφράσει αυτά.
Δεν ξέρει ακόμα;
Πες του.
Συγχώρα με για την απάτη, Άντζιν.
Είμαι ο Τονομότο Ακινάο από την επαρχία Άζουτσι.
Είμαι σαμουράι.
Με σκοπό να κατασκοπεύσω τους εχθρούς του,
ο άρχοντας με διέταξε, πριν χρόνια, να ασπαστώ τη θρησκεία των Πορτογάλων.
Έτσι πήρα το όνομα Μουράτζι και ήρθα εδώ.
Τουλάχιστον δεν είσαι καθολικός.
Είμαι χριστιανός και συνάμα ο Τονομότο Ακινάο,
υποτελής του Τορανάγκα-σάμα.
Είμαι και τα δύο.
Ο άρχοντάς μου λέει ότι δεν θα ξαποστάσει
μέχρι να βρει όσους βοήθησαν για να καταστραφεί το πλοίο σου.
Μουράτζι,
ετοίμασα κάτι στα ιαπωνικά.
Βοήθησέ με αν κομπιάσω.
Ευχαριστώ που δεχτήκατε να με δείτε.
Την ημέρα που παραδοθήκατε στον αδερφό σας…
Ζητώ συγνώμη για την ασέβειά μου.
Τότε, εγώ…
είχα χάσει…
την…
"Ελπίδα";
Ελπίδα.
Ή μήπως η λέξη που ψάχνεις είναι η "πίστη";
Τώρα πια το ίδιο κάνει.
Σας παρακαλώ, αφήστε ήσυχο το Ατζίρο.
Ένας άντρας έχασε την ελπίδα…
αλλά το Ατζίρο είναι πιστό.
Τι τον νοιάζουν τα δεινά του χωριού μου;
Δεν ζητάει εκδίκηση από τους εχθρούς του;
Σε ρωτά γιατί δεν επιθυμείς να πολεμήσεις τους εχθρούς σου.
Δεν έκαψαν εχθροί μου το πλοίο.
Λέει ότι δεν ήταν οι εχθροί του αυτοί που έκαψαν το πλοίο του.
Ήταν η Μαρίκο-σαμα. Μισούσε τον πόλεμό μου κατά των καθολικών.
Λέει ότι ήταν η αρχόντισσα Μαρίκο…
Μισούσε τον πόλεμό του με τους χριστιανούς εδώ.
Έτσι έκανε συμφωνία στην Οσάκα.
Να γλιτώσω και σε αντάλλαγμα να καταστραφεί το πλοίο μου.
Διέταξε την καταστροφή του πλοίου με αντάλλαγμα τη ζωή του.
Βλέπετε, λοιπόν;
…αυτός ο θάνατος, λάθος.
Όχι άλλο αίμα.
Και ο πόλεμος του Άντζιν;
Δεν τον χρειάζομαι πλέον.
Ο πόλεμός μου…
μικρός πόλεμος.
Απορρίπτω το αίτημά του.
Γιατί;
Αυτοί που με πρόδωσαν αναπνέουν ακόμη στην επικράτειά μου.
Δεν μπορώ να μείνω άπραγος.
Λέει πως η ποινή μένει ως έχει μέχρι να βρεθούν οι προδότες.
Τι κάνεις;
Εγώ ήμουν ο προδότης.
Πεθαίνω εγώ,
όχι χωριό.
Ποιος νομίζεις ότι είσαι;
Πιστεύει πραγματικά πως, αν πάρει τη ζωή του,
θα σταματήσω να ψάχνω για τους προδότες;
Πεθαίνω εγώ,
όχι χωριό.
Όχι.
Δεν καταλαβαίνεις;
Ήρθα εδώ για να σε χρησιμοποιήσω.
Για να σε χρησιμοποιήσω!
Από τη μέρα που πάτησα στις ακτές σου,
σε τάιζα σκατά.
Σε τάιζα σκατά.
"Εχθρός".
Εχθρός!
Γάμα το.
Ζούμε και πεθαίνουμε.
Εγώ, ο Άντζιν, με τον θάνατό μου…
διαμαρτύρομαι για τη ανάλγητη τιμωρία αυτού του χωριού από τον Γιοσί Τορανάγκα.
Αρκετά!
Αν τελείωσες επιτέλους,
επισκεύασε το πλοίο
και φτιάξε μου έναν στόλο.
Βρες έναν καλό σύζυγο για τη γυναίκα μου.
Φρόντισε να μην είναι ηλίθιος.
Με έκανες διάδοχό σου.
Είμαι ευγνώμων.
Θείε…
Ορκίζομαι ότι το όνομα των Κασίγκι είναι ασφαλές στα χέρια μου.
Αν δεν το πίστευα, δεν θα το είχα προτείνει.
Σε είδα σαν τον γιο που δεν είχα ποτέ.
Το επιθανάτιο ποίημά μου.
Το νεκρό σώμα μου
Μην το κάψεις, μην το θάψεις Απλά άσ' το στον αγρό
Και με αυτό να χορτάσει κάποιο πεινασμένο σκυλί.
Εντυπωσιακό, έτσι;
Οι ικανότητές μου είναι πιο κοφτερές από ποτέ.
Έχω μάθει πολλά από εσένα.
Και τώρα η μάθηση τελειώνει.
Η τελευταία διαθήκη μου.
Είθε ο θάνατός σας να είναι ωραίος.
Δυστυχώς, ο δρόμος σταματά εδώ.
Ο ανιψιός μου θα γίνει καλός υποτελής σου.
Θα είσαι τυχερός που θα σε υπηρετεί.
Σε εσένα το χρωστάω αυτό.
Και τον Άντζιν.
Σε εμένα τον χρωστάς και αυτόν.
Κρίμα να μη ζήσω για να τα δω…
Τη μέρα που θα ολοκληρωθεί το σχέδιό σου, όποιο κι αν είναι.
Την πρώτη μάχη του ανιψιού μου.
Τον Άντζιν να ναυμαχεί με τους χριστιανούς που έκαψαν το πλοίο του.
Τόσες μέρες που θα μπορούσα να δω.
Αν ήταν τόσο απλό…
Το πλοίο έπρεπε να καταστραφεί.
Ήταν ανάμεσα σε αυτό και τη ζωή του Άντζιν.
Το να βάλω έναν φρουρό να σκορπίσει μπαρούτι
δεν ήταν δύσκολο.
Η Μαρίκο διαπραγματεύτηκε με την Εκκλησία και εγώ συμφώνησα.
Εσύ το έκαψες το πλοίο.
Ήταν ένα αναγκαίο τέχνασμα για να δοκιμάσω τον Άντζιν.
Ίσως κάποια μέρα να του πω την αλήθεια.
Μέχρι τότε θα έχει ξαναφτιάξει το πλοίο,
και πιθανώς θα πρέπει να το καταστρέψω ξανά.
Δεν νομίζω πως είναι γραφτό του να φύγει ποτέ από την Ιαπωνία.
Τι αίσθηση έχει
να υποτάσσεις τον άνεμο στη βούλησή σου;
Δεν ελέγχω τον άνεμο.
Τον μελετώ μόνο.
Μα πώς μπορείς να νικήσεις;
Οι δυνάμεις σου υστερούν αριθμητικά,
ο στρατός του διαδόχου είναι έτοιμος να επιτεθεί…
Είναι ο Πορφυρός Ουρανός;
Ίσως θα μπορούσε να πετύχει,
αλλά δεν βλέπω πώς.
Τουλάχιστον πες μου πριν πεθάνω.
Μετά από όσα περάσαμε,
πίστευα ότι εσύ τουλάχιστον θα καταλάβαινες.
Ο Πορφυρός Ουρανός είναι τελειωμένος ήδη.
Αφού οι αντιβασιλείς συσπειρώθηκαν,
δεν θα μπορούσα να στείλω στρατό στην Οσάκα.
Θα σήμαινε βέβαιο θάνατο.
Οπότε έστειλα μια γυναίκα για να κάνει αυτό
που ο στρατός δε θα μπορούσε ποτέ.
Δεν βλέπεις τι θα επακολουθήσει;
Σε έναν μήνα μόλις
θα συναντήσουμε τους εχθρούς μας στη Σεκιγκαχάρα.
Πέντε στρατιές έτοιμες να αναμετρηθούν στο πεδίο της μάχης.
Και έχεις δίκιο…
Θα ήμουν τελειωμένος, αν ο στρατός του διαδόχου στήριζε τον Ισίντο.
Ωστόσο,
εξαιτίας όσων έκανε η Μαρίκο,
η Ότσιμπα νο κάτα απηύδησε με τη συμμαχία της με τον Ισίντο.
Σε ένα γράμμα προς εμένα, ορκίστηκε μυστικά
να κρατήσει τον στρατό του διαδόχου μακριά από το πεδίο μάχης.
Εκείνη τη μέρα, ο Ισίντο δεν θα έχει λάβαρο.
Οι αντιβασιλείς θα στραφούν εναντίον του προτού βγει σπαθί από το θηκάρι.
Μόνο τότε θα πραγματοποιηθεί το όνειρό μου…
Θα το ξεκινήσω στο Έντο, το κέντρο της δύναμής μου.
Ένα έθνος δίχως πολέμους.
Μια εποχή μακρόχρονης ειρήνης.
Όλοι μαζί το καταφέραμε αυτό.
Εσύ, εγώ,
η αρχόντισσα Μαρίκο.
Ακόμη και ο βάρβαρος που ήρθε από τη θάλασσα.
Πολλές φορές σκέφτηκα να τον αφήσω να πεθάνει, μα κρατήθηκα.
Όχι επειδή είναι σημαντικός.
Το λάβαρό μου θα επιβίωνε και χωρίς αυτόν.
Αλλά επειδή με κάνει να γελάω.
Και οι εχθροί μου χρειάζονται έναν περισπασμό.
Είναι υποκρισία
οι ζωές μας.
Τόσος θάνατος και θυσίες κατώτερων αντρών,
για να διασφαλίσουμε εμείς νίκη στο όνομά μας…
Θυμάσαι τι είπε ο Άντζιν τη μέρα που γνωριστήκαμε,
όταν του είπα πως η μάχη του είναι μάταιη;
"Εκτός αν νικήσω".
Αν νικήσεις, όλα είναι πιθανά.
Μέχρι και να γίνεις σόγκουν.
Αυτό ήθελες πάντα, σωστά;
Δεν είσαι καλύτερός μας, στην κρυφή καρδιά σου.
Πες μου την αλήθεια.
Θα την πάρω μαζί μου στον τάφο.
Γιατί να πω σε έναν πεθαμένο για το μέλλον;
Θα με πας στο μοναστήρι με τη βάρκα;
Φούτζι-σαμα, με υπηρέτησες για πολύ καιρό.
Δέξου μια τελευταία χειρονομία από εμένα.
Κοίτα.
Έλα.
Στη θάλασσα.
Τελευταίο πράγμα που ζητώ.
Πάντα ήμουν της γνώμης ότι μια ψυχή που θάβεται στη θάλασσα
κατά κάποιον τρόπο συνεχίζει να ζει για πάντα μέσα της.
Καταλαβαίνεις;
Μαζί… για πάντα.
Μαζί για πάντα.
Ας την κρατήσουν τελευταία τα δικά σου χέρια.
Σηκώστε τα σχοινιά!
Βίρα τους κάβους.
Κουραστήκατε, αλλά πάμε πάλι τώρα με την παλίρροια.
Πιάσε εδώ.
Με το σύνθημά μου.
Βίρα!
Άδικα παλεύουμε. Χρειάζεται περισσότερο νερό.
Πες τους να ξαποστάσουν.
Κάντε διάλειμμα.
Μάλιστα.
Ναι, θαυμάσια.
Σηκώστε τα σχοινιά!
Τους κάβους.
Λοιπόν, μυξιάρικα, βλογιοκομμένα καθοικάκια!
Τώρα θα βγει, το νιώθω.
Ακούστε όλοι…
Μη, Μουράτζι. Ας μείνει μεταξύ μας αυτό.
Βίρα!
Να το!
Σας είπα ότι είναι πανέμορφο. Σας είπα ότι άξιζε η ταλαιπωρία!
Αρκεί τόσο.
Καλή δουλειά!
Ευχαριστώ!
Μόχθησες πολύ σήμερα.
Ευχαριστώ.
SHOGUN
Υποτιτλισμός: Θεοδώρα Πολύζου